lietuvių. Savaranakiškai veikia keturi bendrijos skyriai - 
Kijeve, Belaja Cerkovėje, Lvove ir Zaporožėje. Bendrijos taryba 
neturi patalpų, sunkiai finansiškai verčiasi Kijeve ir Lvove 
esančios lietuviškos mokyklos. Brangios vizų bei kelionių 
kainos apsunkino Ukrainos lietuvių ryšius su tėvyne. Ukrainos 
lietuviai savo bėdas išsakė daugiau kaip prieš pusantro mėnesio 
Ukrainoje su oficialiu vizitu buvusiam Lietuvos Respublikos 
Prezidentui Algirdui Brazauskui, laukia paramos. 

LOJIMAI ITALIJOS KARINIŲ ORO PAJĖGŲ ESKADRILEI!. 
Tūkstančiams žmonių, susirinkusių penktadienmį į Zoknių 
aerouostą prie Šiaulių, savo meistriškumą dvi valandas 
demonstravo lėktuvų, sklandytuvų ir sraigtasparnių pilotai, 
parašiutininkai, aviamodeliuotojai. Ypač daug plojimų buvo 
skirta Italijos karinių oro pajėgų akrobatikos eskadrilės 
"Freccie Tricolori" pasirodymui. Dešimt Italijos reaktyvinių 
lėktuvų pilotų, skrisdami tik kelių metrų atstumu vienas nuo 
kito, atliko sudėtingas sinchroniškas figūras. Pasaulio 
vicečempionas - Lietuvos pasididžiavimas Jurgis Kairys aukštąjį 
pilotažą Zokniuose dekmonstravo naujausiu lėktuvu SU - 31 

Aviacijos šventės dalyvius sveikino Ministras Pirmininkas 
Adolfas Šleževičius, Krašto apsaugos ministras Linas 
Linkevičius ir Italijos ambasadorius Lietuvoje Franko Tempesta. 
Šventę taip pat stebėjo Seimo ir Vyriausybės nariai, užsienio 
valstybių Lietuvoje ambasadoriai, o Šiaulių miesto meras 
Alfredas Lankauskas pats pilotavo lėktuvą, kurio skrydžiu ir 
buvo pradėta šventė./V.P./ 


